**ZAPISNIK SA 10. SJEDNICE NASTAVNIČKOG VIJEĆA ODRŽANE 21.01.2021. U 12:30.**

Sjednica je održana za dio nastavnika u školi a ostali nastavnici su sjednicu pratili online. Oba popisa nastavnika nalaze se kod voditeljice smjene.

DNEVNI RED: 1. Osvrt na sjednice na kraju 1. polugodišta šk. god. 2020./2021.

2. Realizacija fonda sati na kraju 1. polugodišta šk. god. 2020./2021.

3. Izvješće o stanju sigurnosti i realizaciji preventivnih programa u 1. polugodištu šk. god. 2020./2021.

4. Vremenik pisanih ispita za 2. polugodište šk. god. 2020./2021.

5. Natjecanja u šk. god. 2020./2021.

6. Prijedlog plana upisa u 1. razred šk. god. 2020./2021.

7. Razno

Ad1) Pedagoginja izvještava da su svi razrednici obavili polugodišnju analizu. Na polugodištu je bilo 41 % negativno ocijenjenih učenika a 7 učenika neocijenjeno. Analizu je napravila u tri kategorije:

1. Neocijenjeni učenici,
2. Učenici s velikim brojem negativnih ocjena,
3. Učenici koji učestalo izostaju s online nastave.

 Svi učenici imati će obvezu pisanja gradivo kao na redovnoj nastavi, u školi.

Psihologinja je izvijestila o uvidu u nastavu s učenicima s poteškoćama te da se usvaja prijedlog o promjeni rješenja učeniku D.S.

Ad2) Voditeljica smjene je informirala da je realizacija fonda sati relativno dobra

Ad3) Tajnica je pročitala da Izvješće o stanju sigurnosti i realizaciji preventivnih programa i stanju sigurnosti u 1. polugodištu šk. god. 2020./2021. koje će biti objavljeno na mrežnim stranicama škole. Zdravstveno je zbrinuto 57 učenika.

Za učenike završnih razreda izvedena je evakuacijska vježba u slučaju potresa.

Ad4) Ravnateljica je obavijestila da se prema Pravilniku pisane provjere moraju upisati u vremenik e-dnevnika do kraja mjeseca.

Ad5) Ravnateljica je obavijestila da je objavljen izmijenjeni Vremenik natjecanja na stranicama AZOO, na koje se prijavljujemo predmete kao i svake godine (povijest, zemljopis, matematika, hrvatski, njemački i engleski). Od strukovnih natjecanja ostalo je domaćinstvo. Ukoliko će biti Županijsko natjecanje naša škola biti će domaćin.

Ad6) Ravnateljica je obavijestila da bi osam razrednih odjela bilo upisano u prvi razred. Četverogodišnja zanimanja bi imala 24 učenika a trogodišnja 20. Postoji mogućnost formiranja kombiniranog razreda u slučaju većeg broja učenika.

Ad7) Tajnica je obavijestila nastavnike/ce da se zahtjevi za napredovanje predaju online do 30.4. te da svi koji trebaju predati zahtjeve što prije zatraže potvrde koje trebaju, preuzmu svoje dosijee kako bi mogli svu potrebnu dokumentaciju skenirati i poslati jer tajništvo sada nema više nikakvih obveza u vezi s istim.

 ZAPISNIČARKA:

 Tamara Gopurenko